སྐྱེ་ཁམས་ཁོར་ཡུག་སྲུང་སྐྱོབ་ཀྱི་རྣམ་གྲངས་ཤུགས་ཆེན་པོའི་སྒོ་ནས་ལག་བསྟར་བྱས་པ་སྟེ།བོད་ལྗོངས་ནས་གནམ་མཚོ་ཕྱུག་མོ་སྐྱེ་ཁམས་སྲུང་སྐྱོང་ཚོད་ལྟའི་གནས་ཡུལ་གྱི་རྣམ་གྲངས་དོ་དམ་ཨུ་ཡོན་ལྷན་ཁང་བཙུགས་པ་དང་།གནམ་མཚོ་ཕྱུག་མོའི་སྐྱེ་ཁམས་ཁོར་ཡུག་སྲུང་སྐྱོང་བྱེད་པ་དང་སྐྱེ་ཁམས་སྲུང་སྐྱོབ་རྣམ་གྲངས་ཀྱི་ལག་བསྟར་ལ་བཀོད་སྒྲིག་བྱས་ཏེ་རྣམ་གྲངས་གང་དེས་སྐྱེ་ཁམས་ལ་ཕན་པ་ཐོགས་པར་ཁག་ཐེག་བྱས།འདམ་གཞུང་རྫོང་གི་གནམ་མཚོ་ཕྱུག་མོའི་སྐྱེ་ཁམས་ཁོར་ཡུག་སྲུང་སྐྱོབ་རྣམ་གྲངས་ལ་མ་རྩ་བཏང་བ་ཁྱོན་བསྡོམས་སྒོར་ཁྲི་ལ་སླེབས།དེའི་ཁྲོད་དུ་སྐྱེ་ཁམས་སྲུང་སྐྱོབ་འཛུགས་སྐྲུན་དང་མཚོ་མོའི་སྦགས་ཙོག་གཙང་སེལ་ཞེས་རིགས་གཉིས་ཡོད་པར་དེའི་རྣམ་གྲངས་ལ།སྐྱེ་ཁམས་སོར་ཆུད་ཚོད་ལྟའི་གནས་ཡུལ་དང་།ཉག་ཆུའི་ཉ་རིགས་འདུ་གནས་སྐྱེ་ཁམས་སོར་ཆུད།སྐྱེ་དངོས་ཀྱིས་བྱི་ལོང་གསོད་པ།ལམ་རྒྱུད་ཡུལ་ལྗོངས་སྐྱེ་ཁམས་སོར་ཆུད།ཉག་ཆུའི་ས་ཆུ་ཤོར་བ་བཅོས་སྐྱོང་།གནམ་མཚོ་ཤང་གི་འཚོ་བའི་གད་སྙིགས་བྱི་དོར།ནུས་ཁུངས་གཙང་སྦྲ་ཁྱབ་སྤེལ་སོགས་རྣམ་གྲངས་དགུ་འདུས།